**Mika Norja** (s. 25. joulukuuta 1984 Lohja) on suomalainen jääkiekkomaalivahti, joka edustaa Mestis-joukkue Espoo Unitedia.

Ura
---

### Vuodet alemmissa sarjoissa

Norja on Lohjan Kisa-Veikkojen kasvatti. Hän esiintyi joukkueessa muutamissa II-divisioonan otteluissa, mutta pelasi kuitenkin suurimmaksi osaksi A-nuorissa. Kaudeksi 2005–2006 Norja siirtyi kotikaupunkinsa toiseen seuraan Lohjan Jääankkoihin, jossa hän jatkoi II-divisioonassa. Siellä kesken toisen kautensa 2006–2007 Norja siirtyi sarjatasoa ylemmäs Suomi-sarjajoukkue Imatran Ketterän maalin suulle. Kolmannen kautensa 2008–2009 päätteeksi hän torjui joukkueelle Suomi-sarjan mestaruuden. Ketterä eteni Mestiksen karsintoihin, mutta jäi kuitenkin ilman sarjanousua.

Kaudeksi 2009–2010 Norja siirtyi Mestiksen nousijajoukkue Rovaniemen Kiekkoon. Hän aloitti kautensa joukkueen ykkösmaalivahtina, mutta torjui lopulta vain 12 ottelua Norjan pudottua RoKin maalivahtihierarkiassa Timo Lindströmin ja Karri Herrasen alapuolelle. Hän jätti joukkueen tammikuussa 2010 ja siirtyi vain kaksi päivää myöhemmin pelaamaan Suomi-sarjaa Kiekko-Laserin maalinsuulle. Norja torjui Suomi-sarjan mestaruuden toisen kerran peräkkäin ja oli tällä kertaa nostamassa Kiekko-Laseria Mestiksen karsintojen päätteeksi sarjatasoa ylemmäs. Kiekko-Laser ja RoKi keräsivät karsintasarjassa molemmat 11 pistettä, joten joukkueet pelasivat Rovaniemen Lappi Areenalla uusintaottelun, joka päättyi Kiekko-Laserin 2–4-voittoon. Norja valittiin ottelun parhaaksi pelaajaksi.

Heinäkuussa 2010 Norja kävi try-outilla Mestis-joukkue KooKoossa, mutta hän jäi ilman sopimusta ja siirtyi elokuussa vuoden mittaisella sopimuksella samassa sarjassa pelaavaan Kiekko-Vantaaseen. Norja pelasi tällä kertaa onnistuneen alkukauden ja Jatkoaika.comin toimitus valitsi hänet Mestiksen syyskuun parhaaksi pelaajaksi. He valitsivat Norjan myös runkosarjan toiseen tähdistökentälliseen helmikuussa 2011. Norja toimi kauden aikana myös viidessä SM-liigaottelussa luukkuvahtina lainalla Helsingin IFK:ssa.

### Kirittäjänä HIFK:n SM-liigajoukkueessa

Toukokuussa 2011 Norja siirtyi try-outille Espoo Bluesin SM-liigajoukkueeseen. Hän pelasi joukkueessa yhden harjoitusottelun ja jäi ilman sopimusta. Norja sai kuitenkin elo-syyskuun vaihteessa vuoden mittaisen sopimuksen Helsingin IFK:hon, kun joukkueen ykkösmaalivahti Juuso Riksman oli loukkaantunut. Hänet palkattiin joukkueeseen niin ikään kolmosmaalivahdiksi Riksmanin ja Jan Lundellin taakse. Norja palasi Riksmanin toivuttua lainalle Kiekko-Vantaaseen ja lokakuussa 2011 hän siirtyi 10. marraskuuta asti ulottuvalla lainasopimuksella KooKoohon.

Riksmanin loukkaantumiset kaudella 2011–2012 kuitenkin jatkuivat ja hänen kautensa todettiin päättyneeksi marraskuussa 2011. Norja palasi maajoukkuetauon jälkeen KooKoosta HIFK:hon ja debytoi SM-liigamaalilla 17. marraskuuta 2011 Espoo Bluesia vastaan. Hän torjui HIFK:n 2–1-tappioon päättyneessä ottelussa 22 kertaa. Ensimmäisen nollapelinsä Norja torjui jo seuraavassa ottelussa 22. marraskuuta 2011 vieraissa Saimaan Palloa vastaan. Hän torjui ottelussa 38 kertaa ja palkittiin *Ilta-Sanomien* kolmen tähden tähtipelaajana. Norja nousi kauden mittaan HIFK:n maalivahtihierarkiassa Jan Lundellin ohi, mutta marraskuun 2011 lopulla joukkue kuitenkin täydensi maalivahtiosastoaan Dennis Endrasilla. Norja siirtyi joulukuussa takaisin lainalle Kiekko-Vantaaseen, jossa hän torjui uuden lainapestinsä aikana seitsemän ottelua. HIFK:ssa Norja pelasi kauden aikana seitsemän SM-liigaottelua. Toukokuussa 2012 hän teki vuoden mittaisen jatkosopimuksen joukkueen kanssa.

Kauden 2012–2013 Norja toimi pääasiassa HIFK:n selkeänä kakkosmaalivahtina Joni Ortiolle. Hän pelasi kauden aikana 11 runkosarja- ja yhden playoff-ottelun sekä kolme European Trophy -ottelua. Norja haki myös yhteensä yhdeksän Mestis-ottelun verran pelituntumaa HC Keski-Uusimaan ja KooKoon maalinsuulta.

### Siirtyminen Ruotsiin ja paluu Mestikseen

Kaudeksi 2013–2014 Norja siirtyi vuoden mittaisella sopimuksella edellisenä keväänä Ruotsin toiseksi korkeimmalle sarjatasolle HockeyAllsvenskaniin pudonneeseen Timrå IK:hon. Hän toimi joukkueen pääasiallisena vastuunkantajana ja torjui 33 runkosarjaottelussa viisi nollapeliä. Syyskuussa 2013 Norja joutui noin kuukaudeksi sivuun saatuaan Timrån harjoituksissa kiekon vaarallisesti kaulaansa. Joukkueen valmentaja Rolf Nilssonin mukaan hän ei pystynyt puhumaan tilanteen jälkeen. Norja sai aataminomenaansa murtumia ja hänet vietiin Sundsvalliin sairaalaan leikkaukseen. Huhtikuussa 2014 Norja teki vuoden mittaisen jatkosopimuksen Timrån kanssa. Kaudella 2014–2015 hän torjui viisi nollapeliä 47 pelaamassaan runkosarjaottelussa. Norja pelasi kaikista Allsvenskanin maalivahdeista eniten.

Norja palasi kaudeksi 2015–2016 Suomeen ja siirtyi 1+1-vuotisella sopimuksella Mestis-joukkue Mikkelin Jukureihin. Hän kantoi pääosan joukkueen runkosarjan torjuntavastuusta, mutta jäi pudotuspeleissä kakkosmaalivahdiksi Norjan loukkaantuneen aisaparin Juhana Ahon tilalle hankitulle Christian Heljangolle. Norja voitti kauden päätteeksi Mestiksen-mestaruuden. Huhtikuussa 2016 Jukurit käytti hänen sopimuksessaan olleen option ja teki vuoden mittaisen jatkosopimuksen Norjan kanssa, kun joukkue nostettiin SM-liigaan kaudeksi 2016–2017. Hän jäi kuitenkin Jukureiden selkeäksi kakkosmaalivahdiksi Sami Rajaniemelle ja pelasi vain kahdeksan runkosarjaottelua.

Kaudeksi 2017–2018 Norja siirtyi 1+1-vuotisella sopimuksella Mestis-joukkue Espoo Unitediin. Hän jäi kauden edetessä niukasti kakkosmaalivahdiksi Nico Viksténille ja pelasi runkosarjassa 21 ottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2005–2006 | Ankat | II-divisioona | 18 |  |  |  |  |  |  | 4.20 | 89,3 | – | – | – | – | – | – | – | – |
| 2006–2007 | Ankat | II-divisioona | 7 |  |  |  |  |  |  | 3.00 | 91,7 | – | – | – | – | – | – | – | – |
|  | Ketterä | Suomi-sarja | 8 |  |  |  |  |  |  | 5.28 | 88,3 | – | – | – | – | – | – | – | – |
| 2007–2008 | Ketterä | Suomi-sarja | 28 |  |  |  |  |  |  | 3.96 | 89,7 | – | – | – | – | – | – | – | – |
| 2008–2009 | Ketterä | Suomi-sarja | 34 |  |  |  |  |  |  | 2.96 | 91,1 | – | – | – | – | – | – | – | – |
| 2009–2010 | RoKi | Mestis | 12 |  |  |  | 555 |  | 0 | 3.89 | 85,0 | – | – | – | – | – | – | – | – |
|  | Kiekko-Laser | Suomi-sarja | 9 |  |  |  | 517 |  |  | 2.78 | 91,0 | – | – | – | – | – | – | – | – |
| 2010–2011 | Kiekko-Vantaa | Mestis | 38 |  |  |  | 2207 |  | 5 | 2.58 | 92,2 | 3 |  |  | 177 |  | 0 | 4.41 | 89,3 |
| 2011–2012 | Kiekko-Vantaa | Mestis | 12 |  |  |  | 684 |  | 0 | 2.72 | 91,3 | – | – | – | – | – | – | – | – |
|  | KooKoo | Mestis | 4 |  |  |  | 183 |  | 0 | 1.97 | 94,1 | – | – | – | – | – | – | – | – |
|  | HIFK | SM-liiga | 7 | 5 | 1 | 1 | 423 | 12 | 1 | 1.70 | 94,4 | – | – | – | – | – | – | – | – |
| 2012–2013 | HCK | Mestis | 8 |  |  |  | 489 |  |  | 2.94 | 91,8 | – | – | – | – | – | – | – | – |
|  | KooKoo | Mestis | 1 |  |  |  | 60 |  | 0 | 4.00 | 90,2 | – | – | – | – | – | – | – | – |
|  | HIFK | SM-liiga | 11 | 3 | 4 | 1 | 498 | 22 | 0 | 2.65 | 90,5 | 1 | 0 | 0 | 4 | 0 | 0 | 0.00 | 100 |
| 2013–2014 | Timrå IK | Allsvenskan | 33 | 16 | 15 | 0 | 1943 | 75 | 5 | 2.32 | 91,5 | – | – | – | – | – | – | – | – |
| 2014–2015 | Timrå IK | Allsvenskan | 47 | 18 | 29 | 0 | 2617 | 110 | 5 | 2.52 | 91,0 | – | – | – | – | – | – | – | – |
| 2015–2016 | Jukurit | Mestis | 38 |  |  |  | 2156 | 73 | 3 | 2.13 | 90,9 | 6 |  |  | 253 | 14 | 0 | 2.68 | 88,2 |
| 2016–2017 | Jukurit | SM-liiga | 8 | 2 | 4 | 2 | 479 | 20 | 0 | 2.50 | 91,2 | – | – | – | – | – | – | – | – |
| 2017–2018 | Espoo United | Mestis | 20 |  |  |  | 1210 | 61 | 1 | 3.05 | 89,8 | – | – | – | – | – | – | – | – |

Lähteet
-------

* Mika Norja The Internet Hockey Databasessa (englanniksi)
* Mika Norja *Elite Prospects*. Everysport Media Group AB.  (englanniksi)

### Viitteet

1. ↑  Mika Norjan haastattelu HIFK-TV:ssä *hifk.fi*.  20.2.2013. Oy HIFK Hockey Ab.  Arkistoitu 23.12.2015. Viitattu 22.12.2015.
2. 1 2 3 4 5 6  Mika Norja *Elite Prospects*. Everysport Media Group AB.  (englanniksi)
3. ↑  RoKille tukku sopimuksia *Jatkoaika.com*.  19.5.2009. Jatkoaika r.y. Viitattu 18.11.2011.
4. ↑  Norja ei jatka RoKissa *Jatkoaika.com*.  7.1.2010. Jatkoaika r.y. Viitattu 18.11.2011.
5. ↑  Siirtoruljanssi käyntiin alasarjoissa *Jatkoaika.com*.  9.1.2010. Jatkoaika r.y. Viitattu 18.11.2011.
6. 1 2  Mika Norja Jatkoajan valinta syyskuun Mestis-pelaajaksi *Jatkoaika.com*.  2.10.2010. Jatkoaika r.y. Viitattu 18.11.2011.
7. ↑  KooKoon testiin tukku pelaajia *Jatkoaika.com*.  27.7.2010. Jatkoaika r.y. Viitattu 18.11.2011.
8. ↑  Lohipaidoille lisää sopimuksia *Jatkoaika.com*.  19.8.2010. Jatkoaika r.y. Viitattu 18.11.2011.
9. ↑  Jatkoaika valitsi Mestis-kauden tähdet *Jatkoaika.com*.  16.2.2011. Jatkoaika r.y. Viitattu 18.11.2011.
10. ↑  Bluesille viisi uutta pelaajaa *Jatkoaika.com*.  5.5.2011. Jatkoaika r.y. Viitattu 18.11.2011.
11. ↑  Norja ei jatka Bluesin riveissä *Jatkoaika.com*.  31.8.2011. Jatkoaika r.y. Viitattu 18.11.2011.
12. ↑  Norja HIFK:n maalivahtiosasolle, Riksman sairauslomalle *Jatkoaika.com*.  31.8.2011. Jatkoaika r.y. Viitattu 18.11.2011.
13. ↑  Norjan, Granlundin ja Ruutun vuoro vierailla Vantaalla *Jatkoaika.com*.  28.9.2011. Jatkoaika r.y. Viitattu 18.11.2011.
14. ↑  Norja lainalle Kouvolaan *Jatkoaika.com*.  20.10.2011. Jatkoaika r.y. Viitattu 18.11.2011.
15. ↑  Riksmanin kausi ohi *Jatkoaika.com*.  18.11.2011. Jatkoaika r.y. Viitattu 25.11.2011.
16. ↑  Tilastot – Liiga *liiga.fi*.  17.11.2011. Jääkiekon SM-liiga Oy. Viitattu 18.11.2011.
17. ↑  Tilastot – Liiga *liiga.fi*.  22.11.2011. Jääkiekon SM-liiga Oy. Viitattu 25.11.2011.
18. ↑  Isotalo, Ilari: HIFK pelaaja-arvostelut 2011–2012 *Jatkoaika.com*.  8.4.2012. Jatkoaika r.y. Viitattu 22.12.2015.
19. ↑  Mika Norja K-Vantaan vahvuuteen *Jatkoaika.com*.  7.12.2011. Jatkoaika r.y. Viitattu 22.12.2015.
20. ↑  HIFK:lle lukuisia vahvistuksia *Jatkoaika.com*.  3.5.2012. Jatkoaika r.y. Viitattu 22.12.2015.
21. ↑  Timrålle suomalainen veskariduo *Jatkoaika.com*.  19.6.2013. Jatkoaika r.y. Viitattu 22.12.2015.
22. ↑  Väänänen, Ville: Viime kauden IFK-vahti loukkaantui ikävästi *is.fi*.  26.9.2013. Sanoma Media Finland Oy. Viitattu 22.12.2015.
23. ↑  Pilvinen, Sami: Suomalaisvahdin kauhun hetki: "Siihen loppui hengittäminen" *iltalehti.fi*.  30.9.2013. Alma Media Suomi Oy. Viitattu 22.12.2015.
24. ↑  HIFK:sta tuttu maalivahti jatkaa Ruotsissa – "Ehdottomasti parhaita maalivahteja" *suomikiekko.com*.  15.4.2014. Nordic Sport Media. Viitattu 22.12.2015.
25. ↑  Norja tukkimaan Jukureiden maalinsuuta *Jatkoaika.com*.  17.8.2015. Jatkoaika r.y. Viitattu 22.12.2015.
26. ↑  Jukureiden liigajoukkue julki – Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
27. ↑  Hurmerinta, Eero: Norja Espoo Unitedin maalille *Jatkoaika.com*.  31.7.2017. Jatkoaika r.y. Viitattu 31.7.2017.

Espoo United – Mestis
1 Kerkkonen |
3 Väkelä |
4 Saari |
5 Huttunen |
5 Kosunen |
6 F. Westermarck |
7 Järvinen |
8 Elgbacka |
9 Puhakka |
12 Toivanen |
15 Laitinen |
16 Nyberg |
17 Almari |
18 Rutanen |
20 Uomala |
21 E. Hopponen |
22 Killinen |
23 Peltomäki |
26 W. Hopponen |
27 Kanerva |
28 V. Westermarck |
29 Lehtinen |
30 Norja |
31 Vikstén |
39 Veistola |
44 Hirschovits (**C**) |
51 Iisakka |
58 Moberg |
72 Ylönen |
76 Isiguzo |
81 Nisula |
91 Forsström  

Valmentajat Marttila – Hirvonen – Näckel